Thrift Shop

Thrift Shop (חנות יד שנייה) הוא סינגל שהוקלט על ידי צמד ההיפ הופ האמריקאי מאקלמור וראיין לואיס, בשיתוף הזמר האמריקאי ואנז (אנ'), מתוך אלבום הבכורה של הצמד, The Heist. השיר יצא לאור ב-27 באוגוסט 2012, כסינגל הרביעי מתוך האלבום, בהפקה עצמאית. מילות השיר מראות את הערכתו של מאקלמור לחנויות יד שנייה וחסיכת כסף, וחוסר התדרדרות לפריטים יקרים כמו ראפרים רבים. מבקרי מוזיקה רבחים שיבחו את השיר על מילותיו ההומוריסטיות והביקורת החברתית בהן. השיר היה ללהיט רדום, תוך שב-2 בפברואר 2013 הגיע למקום הראשון במצעד הבילבורד הוט 100 ומכר כ-6 מיליון עותקים בארצות הברית בלבד. השיר הגיע גם לצמרת המצעדים בבריטניה, אירלנד, קנדה, צרפת, דנמרק, הולנד, אוסטרליה וניו זילנד. הווידאו קליפ הרשמי של השיר פורסם ב-29 באוגוסט 2012 וצבר למעלה מ-1.4 מיליארד צפיות ביוטיוב, נכון לאוקטובר 2020. בטקס גראמי ה-56 (אנ') של שנת 2014, זכה השיר בקטגוריות ביצוע הראפ הטוב ביותר ושיר הראפ הטוב ביותר. השיר ממחיש את התעניינותו של מאקלמור ברכישת בגדים זולים מחנות יד שנייה, תוך זלזול בחברות עיצוב ובטרנדים. לטענתו, הוא נהנה מללבוש את "הבגדים של סבא שלך" ולקנות באימפולסביות פרווה חדה למראה אך עם ריח מפוקפק, רק כי "עלה 99 סנט". מאקלמור שוחח עם חדשות MTV על משמעות השיר: "ראפרים מדברים על 'או, אני קונה את זה ואני קונה את זה, ואני מוציא כל כך הרבה כסף', וזה סוג השיר ההפוך בדיוק". כשנשאל מדוע הוא חושב שהשיר כל כך מצליח, ענה: "אני חושב שהיפ-הופ הולך בגלים, וזה משהו שהוא שונה. זה מושג. זה כמובן נגד הסטטוס של מה שאנשים בדרך כלל מדברים עליו. זה שיר מנוגד לכל זה. כמה אתה יכול לחסוך? כמה אתה יכול להיראות רענן על ידי כך שאתה לא נראה כמו אף אחד אחר? ובנוסף לכך, יש לך פעימה מדבקת שנתקעת בראשם של אנשים". השיר כתוב בסולם של G♯ מינור, יש לו מקצב של 96 פעימות לדקה, והוא מתבסס על לולאה של מנגינת סקסופון. השיר זכה להערכה ביקורתית רחבה, אולם מבקר הניו יורק טיימס ג'ון קרמניקה סקר את השיר באופן מעורב, ואמר כי השיר הוא "לא ממש העמידה החזקה של קלישאות היפ־הופ-אסקטרווגטיות, הוא שואף להיות". רוברט קופסי מ-דיגיטל ספיי נתן לשיר חמישה כוכבים מתוך חמישה, וכינה אותו "חיה נדירה של שיר - מקוריות, נועזות מוזיקלית וממש מצחיק". אנטרטיינמנט ויקלי בחר את השיר לסינגל ה-18 בטוב ביותר לשנת 2012. השיר הופיע לראשונה במצעד הבילבורד הוט 100 ב-15 בספטמבר 2012. שבוע לאחר מכן יצא מהמצעד וכעבור שישה שבועות נכנס בשנית. ב-5 בינואר 2013, הגיע השיר למקום הראשון במצעד ושהה בו כשישה שבועות לא רצופים. במצעד שירי הראפ, שהה השיר במקום הראשון במשך 15 שבועות. השיר הוא השיר הראשון בתולדות מצעד השירים הדיגיטליים שחווה קפיצה במכירות בכל אחד מחמשת השבועות הראשונים שלו במצעד. השיר היה לסינגל השני הנמכר ביותר לשנת 2013 בארצות הברית, לאחר "Blurred Lines" של רובין ת'יק, עם 6,148,000 עותקים שנמכרו באותה השנה. נכון לנובמבר 2015, השיר מכר 7,740,000 הורדות בארצות הברית, מה שהופך אותו לסינגל הדיגיטלי החמישי הנמכר ביותר בכל הזמנים במדינה. השיר זכה להצלחה רבה גם במצעדי הבילבורד הנוספים, תוך שנותר במצעד השירים הדיגיטליים במשך עשרה שבועות ושהה בצמרת מצעד שירי הרדיו במשך שבועיים. השיר הגיע למקום הראשון גם במצעד השירים לפי דרישה ונשאר בו במשך כ-11 שבועות. השיר קבע שיא במצעד זה כשיר הראשון שהגיע לשני מיליון זרמים בשבוע אחד מאז הופעתו במצעד. השיר הגיע למקום הראשון גם במצעד שירי ה-R&B\היפ הופ ושהה בו במשך כ-14 שבועות רצופים. כמו כן, השיר הוכתר כשיר הראשון שהופץ באופן עצמאי והגיע לראש מצעד השירים הדיגיטליים של בילבורד, מאז "We Are the World: 25 For Haiti" משנת 2010. כמו כן, היה לשיר השני שהופץ באופן עצמאי והגיע למקום הראשון במצעד הבילבורד הוט 100, לאחר "Stay (I Missed You)" (אנ') של ליסה לוב משנת 1994. במצעד השנתי של הבילבורד הוט 100, הגיע השיר למקום הראשון. השיר הופיע לראשונה במצעד הסינגלים הבריטי במקום ה-24 בסוף ינואר 2013, ובשבוע לאחר מכן עלה 22 מקומות אל המקום השני. שבועיים לאחר שנכנס למצעד, הגיע השיר למקום הראשון, ובכך הפך לשיר הראשון שיצא באופן עצמאי והגיע למקום הראשון במצעד. נכון ליולי 2013, השיר מכר כ-680,000 עותקים במדינה. במצעד הקנדה הוט 100, הגיע השיר למקום הראשון ושהה בו למשך שישה שבועות רצופים. השיר היה לשיר הדיגיטלי השני הנמכר ביותר במדינה לשנת 2013, עם 554,000 עותקים שנמכרו באותה השנה. את הווידאו קליפ הרשמי של השיר ביימו ג'ון ג'ון אגוסטבו (אנ'), מאקלמור וראיין לואיס. הקליפ פורסם בערוץ היוטיוב של לואיס ב-29 באוגוסט 2012. הצילומים התקיימו בחנויות יד שנייה שונות בסיאטל. הקליפ היה מועמד בטקס פרסי הווידאו קליפים של MTV לשנת 2013, בקטגוריית קליפ השנה. נכון לאוקטובר 2020, לקליפ כ-1.4 מיליארד צפיות באתר יוטיוב. מידע על היצירה "Thrift Shop" באתר מיוזיק בריינז סרטון השיר "Thrift Shop" באתר יוטיוב Justin Timberlake's '20/20' 2013's Best Selling Album, 'Blurred Lines' Top Song, Billboard (באנגלית) Grammy Awards 2014: Full Nominations List, Billboard (באנגלית) Macklemore’s “Thrift Shop” Has Had No Effect On Actual Thrift Shop Revenues, International Business Times, ‏2013-03-06 Macklemore, Lewis Ryan, Macklemore, Lewis Ryan, Wanz, Thrift Shop, Musicnotes.com, ‏2013-06-11 Caramanica, Jon (2013-02-19). "A Hip-Hop Moment, but Is It Authentic? (Published 2013)". The New York Times (באנגלית אמריקאית). ISSN 0362-4331. נבדק ב-2020-10-14. Robert Copsey, Macklemore & Ryan Lewis: 'Thrift Shop' review, דיגיטל ספיי, ‏2013-01-29 (באנגלית) Best/worst singles of 2012, EW.com (באנגלית) Macklemore & Ryan Lewis Crown Hot 100, Justin Timberlake Soars to Top 5, Billboard (באנגלית) Week Ending Feb. 10, 2013. Albums: Josh Groban–No Hits? No Problem, yahoo.com (באנגלית) Chart Watch: The Top 10 Albums and Songs of 2013, yahoo.com (באנגלית) Rumor Mill - THE RISE OF "UPTOWN FUNK": COULD IT BECOME THE ALL-TIME #1 SELLER?, HITS Daily Double (באנגלית) Feeney, Nolan (2013-01-25). "Macklemore's 'Thrift Shop' Is First Indie Hit to Top Charts in Nearly Two Decades". Time (באנגלית אמריקאית). ISSN 0040-781X. נבדק ב-2020-10-14. Thrift Shop checks out at Number 1, Billboard (באנגלית) The Top 40 biggest singles of 2013 on the Official Chart, www.officialcharts.com (באנגלית) Macklemore & Ryan Lewis Top Hot 100; Imagine Dragons, Ariana Grande Hit Top 10, Billboard (באנגלית) Canada's Digital Music Sales Rise in 2013 Unlike the U.S.; Eminem, Robin Thicke Among Top Selling Artists, Billboard (באנגלית) Nelson, Rebecca (2013-03-08). "People Listening to 'Thrift Shop' Not Going to Actual Thrift Shops". Time (באנגלית אמריקאית). ISSN 0040-781X. נבדק ב-2020-10-14. James Montgomery, 2013 Video Music Award Nominations: Get The Full List!, MTV News (באנגלית) MACKLEMORE & RYAN LEWIS - THRIFT SHOP FEAT. WANZ (OFFICIAL VIDEO), סרטון באתר יוטיוב (אורך: 3:52)